《和刘明复再游剑州东园二首 其二》
宋代·冯山

危亭飞阁照寒溪，重到依然杜宇啼。好事且看韦守记，补亡思觅义山题。

频来已免山移诮，久坐翻为水乐迷。一宿有情非雅素，他年嵩洛是真栖。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。